田一井

田一井（），字尚助，號平野，直隶保定府安州人。明朝政治人物。

生平
万历十六年（1588年）戊子科順天府乡试舉人，二十九年（1601年）登辛丑科进士，釋褐為户部主事，三十四年以上疏历诋吏部尚书杨时乔、兵部尚书萧大亨、户部尚书赵世卿，左迁河東運判。無何，假沐歸里。以薦復入计曹，直聲益震。出為山東按察副使，監登莱軍，適邹滕白莲妖人倡乱。一井谓胁从可悯，议主抚，不用。后视师海上，至皇城岛，见流民数千，悉以舟渡归，全活甚众。有天桥口往往覆舟，一井别凿港埀成，海潮至，一井屹立不动，叱曰：吾为百姓作福，海神欲坏之耶？潮遽退，人咸异之。未几，以屯田忤上官，拂衣歸，隐居葛洪山，蕭條灑落，薦辟不出。崇禎九年（1636年）丙子秋八月，清虜陷濡阳，田氏家遂遭横祸，子女死者八人，以第五子田之龙妻成氏死最烈。孫承宗爲作《明安州田烈妇成氏墓志铭》。

参考

《明实录》

明朝户部主事
明朝户部郎中
明朝山東按察司副使
安新人
Y
萬曆十六年戊子科舉人